চণ্ডীগড়-বিল বিতর্কে সরব বিরোধীরা, কী ব্যাখ্যা দিল কেন্দ্রীয় স্বরাষ্ট্রমন্ত্রক?

ওয়েব ডেস্ক: সংসদের শীতকালীন অধিবেশনে (Winter Season Of Parliament) সংবিধানের ১৩১তম সংশোধনী বিল (131st Amendment Bill 2025) পেশ হতে পারে এবং তাতে চণ্ডীগড়কে (Chandigarh) কেন্দ্রশাসিত অঞ্চলের মতো রাষ্ট্রপতির সরাসরি নিয়ন্ত্রণে আনা হবে – এই খবর সামনে আসতেই শোরগোল পড়ে পাঞ্জাবের (Punjab) রাজনৈতিক মহলে। আম আদমি পার্টি (AAP), কংগ্রেস (Congress) এবং আকালি দল (Akali Dal) একযোগে কেন্দ্রের এই পদক্ষেপকে ‘পাঞ্জাব-বিরোধী’ বলে আক্রমণ শানিয়েছে। যদিও কেন্দ্রের তরফেও এসেছে প্রতিক্রিয়া।

খবর অনুযায়ী, এই সংশোধনী বিলের লক্ষ্য চণ্ডীগড়কে সংবিধানের অনুচ্ছেদ ২৪০-এর আওতায় আনা। এই অনুচ্ছেদ অনুসারে রাষ্ট্রপতি আন্দামান-নিকোবর, লাক্ষাদ্বীপ, দমন-দিউ, দাদরা-নগর হাভেলি এবং পুদুচেরির মতো কেন্দ্রশাসিত অঞ্চলগুলির জন্য সরাসরি বিধিমালা জারি করতে পারেন। যদি চণ্ডীগড় এই তালিকায় যুক্ত হয়, তাহলে রাজধানী শহরটির প্রশাসনিক নিয়ন্ত্রণ অনেকাংশে রাষ্ট্রপতির হাতে থাকবে। কিন্তু বর্তমানে চণ্ডীগড়ের প্রশাসক হিসেবে দায়িত্ব পালন করেন পাঞ্জাবের রাজ্যপাল। ১৯৬৬ সালে পাঞ্জাব-হরিয়ানা বিভাজনের পর থেকেই শহরটি দুই রাজ্যের যৌথ রাজধানী।

আরও পড়ুন: কাগজে এক, বাস্তবে আরেক! যোগীরাজ্যে ওষুধ জালিয়াতির পর্দাফাঁস

বিল পেশের সম্ভাবনা প্রকাশ্যে আসতেই সর্বপ্রথম আক্রমণ শানিয়েছে আপ সরকার। পাঞ্জাবের মুখ্যমন্ত্রী ভগবন্ত মান অভিযোগ করে বলেন, “চণ্ডীগড় পাঞ্জাবেরই ছিল, আছে এবং থাকবে। কেন্দ্র পাঞ্জাবের রাজধানী ছিনিয়ে নেওয়ার ষড়যন্ত্র করছে।” আপ প্রধান অরবিন্দ কেজরিওয়ালও কেন্দ্রের বিরুদ্ধে একনায়কতন্ত্রের অভিযোগ এনেছেন। কংগ্রেসের তরফেও বিলটিকে সম্পূর্ণ অযৌক্তিক আখ্যা দিয়েছে। আকালি দলও কেন্দ্রের সিদ্ধান্তকে পাঞ্জাবের অধিকারের উপর হস্তক্ষেপ হিসেবে দেখছে।

ਸੰਸਦ ਦੇ ਆਗਾਮੀ ਸਰਦ ਰੁੱਤ ਸੈਸ਼ਨ ਵਿੱਚ ਕੇਂਦਰ ਸਰਕਾਰ ਵੱਲੋਂ ਲਿਆਂਦੇ ਜਾ ਰਹੇ ਪ੍ਰਸਤਾਵਿਤ ਸੰਵਿਧਾਨ (131ਵੇਂ ਸੋਧ) ਬਿੱਲ ਦਾ ਅਸੀਂ ਸਖ਼ਤ ਸ਼ਬਦਾਂ ‘ਚ ਵਿਰੋਧ ਕਰਦੇ ਹਾਂ।

ਇਹ ਸੋਧ ਪੰਜਾਬ ਦੇ ਹਿੱਤ ਦੇ ਵਿਰੁੱਧ ਹੈ। ਕੇਂਦਰ ਸਰਕਾਰ ਵੱਲੋਂ ਪੰਜਾਬ ਵਿਰੁੱਧ ਘੜੀ ਜਾ ਰਹੀ ਸਾਜ਼ਿਸ਼ ਅਸੀਂ ਬਿਲਕੁੱਲ ਕਾਮਯਾਬ ਨਹੀਂ ਹੋਣ ਦੇਵਾਂਗੇ। ਸਾਡੇ ਪੰਜਾਬ ਦੇ… pic.twitter.com/06K8e5wZ4w

— Bhagwant Mann (@BhagwantMann) November 22, 2025

বিতর্ক চরমে উঠতেই অবশেষে এ নিয়ে মুখ খুলেছে কেন্দ্রীয় স্বরাষ্ট্র মন্ত্রক (Ministry Of Home Affairs)। এক বিবৃতিতে মন্ত্রক জানিয়েছে, চণ্ডীগড়ে আইন প্রণয়ন সহজ করার একটি প্রস্তাব বিবেচনাধীন এবং এখনও কোনও চূড়ান্ত সিদ্ধান্ত নেওয়া হয়নি। মন্ত্রক আরও জানিয়েছে যে, এই প্রস্তাবে চণ্ডীগড়ের প্রশাসনিক কাঠামো বা পাঞ্জাব-হরিয়ানার ঐতিহ্যগত সম্পর্কের কোনও পরিবর্তনের কথা উল্লেখ নেই। পাশাপাশি এও স্পষ্ট করে দেওয়া হয়েজে যে, আসন্ন শীতকালীন অধিবেশনে এই বিষয়ে কোনও বিল আনার পরিকল্পনা নেই।

संघ राज्य क्षेत्र चंडीगढ़ के लिए सिर्फ केंद्र सरकार द्वारा कानून बनाने की प्रक्रिया को सरल बनाने का प्रस्ताव अभी केंद्र सरकार के स्तर पर विचाराधीन है| इस प्रस्ताव पर कोई अंतिम निर्णय नहीं लिया गया है| इस प्रस्ताव में किसी भी तरह से चंडीगढ़ की शासन-प्रशासन की व्यवस्था या चंडीगढ़…

— PIB – Ministry of Home Affairs (@PIBHomeAffairs) November 23, 2025

দেখুন আরও খবর: